CELEX: 32014R0059
Language: el
Date: 2014-01-23 00:00:00
Title: Κανονισμός (EE) αριθ. 59/2014 της Επιτροπής, της 23ης Ιανουαρίου 2014 , για την τροποποίηση του παραρτήματος II του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου όσον αφορά τη χρήση διοξειδίου του θείου — θειωδών αλάτων (Ε 220-228) σε αρωματισμένα προϊόντα με βάση τον οίνο  Κείμενο που παρουσιάζει ενδιαφέρον για τον ΕΟΧ

24.1.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 21/9
            
         ΚΑΝΟΝΙΣΜΌΣ (EE) αριθ. 59/2014 ΤΗΣ ΕΠΙΤΡΟΠΉΣ
   της 23ης Ιανουαρίου 2014
   για την τροποποίηση του παραρτήματος II του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου όσον αφορά τη χρήση διοξειδίου του θείου — θειωδών αλάτων (Ε 220-228) σε αρωματισμένα προϊόντα με βάση τον οίνο
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, που αφορά τα πρόσθετα τροφίμων (1), και ιδίως το άρθρο 10 παράγραφος 3,
   Εκτιμώντας τα ακόλουθα:
   
               (1)
            
            
               Το παράρτημα II του κανονισμού (ΕΚ) αριθ. 1333/2008 θεσπίζει ενωσιακό κατάλογο πρόσθετων τροφίμων που εγκρίνονται για χρήση σε τρόφιμα και καθορίζει τους όρους χρήσης τους.
            
         
               (2)
            
            
               Ο ενωσιακός κατάλογος πρόσθετων τροφίμων μπορεί να επικαιροποιείται σύμφωνα με την κοινή διαδικασία που αναφέρεται στο άρθρο 3 παράγραφος 1 του κανονισμού (ΕΚ) αριθ. 1331/2008 του Ευρωπαϊκού Κοινοβουλίου και του Συμβουλίου (2) είτε με πρωτοβουλία της Επιτροπής είτε ύστερα από αίτηση.
            
         
               (3)
            
            
               Στις 27 Μαρτίου 2013 οι παραγωγοί των εν λόγω προϊόντων υπέβαλαν αίτηση χορήγησης άδειας για τη χρήση του διοξειδίου του θείου – θειωδών αλάτων (E 220-228) σε αρωματισμένα προϊόντα με βάση τον οίνο, όπως ορίζεται στο άρθρο 2 του κανονισμού (ΕΟΚ) αριθ. 1601/91 του Συμβουλίου (3)· η αίτηση αυτή διαβιβάστηκε στα κράτη μέλη.
            
         
               (4)
            
            
               Υπάρχει τεχνολογική ανάγκη για τη χρήση του διοξειδίου του θείου – θειωδών αλάτων (Ε 220-228) σε αρωματισμένα προϊόντα με βάση τον οίνο. Το διοξείδιο του θείου – θειώδη άλατα (E 220-228) προστίθεται για να σταματήσει η οξείδωση και να προλαμβάνονται οι μικροβιολογικές μολύνσεις με αποτέλεσμα την καλύτερη διατήρηση της γεύσης και του χρώματος των προϊόντων. Για τα εν λόγω προϊόντα, όπως το βερμούτ, πρέπει να υπάρχει ειδική μέριμνα, δεδομένου ότι συχνά διατηρούνται για μεγάλο χρονικό διάστημα μετά το άνοιγμα της φιάλης.
            
         
               (5)
            
            
               Η επιστημονική επιτροπή τροφίμων έχει καθορίσει την ημερήσια αποδεκτή πρόσληψη για το διοξείδιο του θείου – θειώδη άλατα (E 220-228) (4). Τα αρωματισμένα προϊόντα με βάση τον οίνο είναι αλκοολούχα ποτά που συνήθως καταναλώνονται ως εναλλακτική επιλογή αντί για άλλα αλκοολούχα ποτά όπως ο οίνος, για τον οποίο υπάρχει έγκριση της χρήσης διοξειδίου του θείου – θειωδών αλάτων. Η πρόσθετη έκθεση στο διοξείδιο του θείου – θειώδη άλατα (E 220-228) με βάση τη νέα αυτή χρήση θα παραμείνει περιορισμένη και δεν θα οδηγήσει σε αύξηση της συνολικής πρόσληψης. Επομένως, κρίνεται σκόπιμο να επιτραπεί η χρήση του διοξειδίου του θείου – θειωδών αλάτων (Ε 220-228) ως συντηρητικού και αντιοξειδωτικού σε αρωματισμένα προϊόντα με βάση τον οίνο.
            
         
               (6)
            
            
               Σύμφωνα με το άρθρο 3 παράγραφος 2 του κανονισμού (ΕΚ) αριθ. 1331/2008, η Επιτροπή πρέπει να ζητά τη γνώμη της Ευρωπαϊκής Αρχής για την Ασφάλεια των Τροφίμων για την επικαιροποίηση του ενωσιακού καταλόγου πρόσθετων τροφίμων ο οποίος αναφέρεται στο παράρτημα II του κανονισμού (ΕΚ) αριθ. 1333/2008, εκτός από τις περιπτώσεις που η εν λόγω επικαιροποίηση δεν πρόκειται να έχει επίδραση στην ανθρώπινη υγεία. Επειδή η έγκριση της χρήσης του διοξειδίου του θείου – θειωδών αλάτων (E 220-228) ως συντηρητικού και αντιοξειδωτικού σε αρωματισμένα προϊόντα με βάση τον οίνο αποτελεί επικαιροποίηση του εν λόγω καταλόγου η οποία δεν ενδέχεται να έχει επίπτωση στην ανθρώπινη υγεία, δεν είναι αναγκαίο να ζητηθεί η γνώμη της Ευρωπαϊκής Αρχής για την Ασφάλεια των Τροφίμων.
            
         
               (7)
            
            
               Ως εκ τούτου, το παράρτημα II του κανονισμού (ΕΚ) αριθ. 1333/2008 θα πρέπει να τροποποιηθεί αναλόγως.
            
         
               (8)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα II του κανονισμού (ΕΚ) αριθ. 1333/2008 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Ιανουαρίου 2014.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 354 της 31.12.2008, σ. 16.
   
      (2)  Κανονισμός (ΕΚ) αριθ. 1331/2008 του Ευρωπαϊκού Κοινοβουλίου και του Συμβουλίου της 16ης Δεκεμβρίου 2008 για τη θέσπιση ενιαίας διαδικασίας έγκρισης για τα πρόσθετα τροφίμων, τα ένζυμα τροφίμων και τις αρωματικές ύλες τροφίμων (ΕΕ L 354 της 31.12.2008, σ. 1).
   
      (3)  Κανονισμός (ΕΟΚ) αριθ. 1601/91 του Συμβουλίου, της 10ης Ιουνίου 1991, για τη θέσπιση των γενικών κανόνων σχετικά με τον ορισμό, τον χαρακτηρισμό και την παρουσίαση των αρωματισμένων οίνων, των αρωματισμένων ποτών με βάση τον οίνο και των αρωματισμένων κοκτέιλ αμπελοοινικών προϊόντων (ΕΕ L 149 της 14.6.1991, σ. 1).
   
      (4)  http://ec.europa.eu/food/fs/sc/scf/reports/scf_reports_35.pdf
   
      ΠΑΡΑΡΤΗΜΑ
      Το μέρος Ε του παραρτήματος II του κανονισμού (ΕΚ) αριθ. 1333/2008 τροποποιείται ως εξής:
      
                  (1)
               
               
                  Στην κατηγορία τροφίμων 14.2.7.1 «Αρωματισμένοι οίνοι» παρεμβάλλεται μετά την εγγραφή Ε 200-203 η ακόλουθη εγγραφή:
                  
                               
                           
                           
                              «E 220-228
                           
                           
                              Διοξείδιο του θείου – θειώδη άλατα
                           
                           
                              200
                           
                           
                              (3)
                           
                           
                               
                           
                        
                               
                           
                           
                               
                           
                           
                              
                                          (3):
                                       
                                       
                                          Τα ανώτατα επίπεδα εκφράζονται ως SO2 και συνδέονται με τη συνολική ποσότητα από όλες τις πηγές· περιεκτικότητα σε SO2 μικρότερη ή ίση προς 10 mg/kg ή 10 mg/l θεωρείται μη υπάρχουσα».
                                       
                                    
                        
            
                  (2)
               
               
                  Στην κατηγορία τροφίμων 14.2.7.2 «Αρωματισμένα ποτά με βάση τον οίνο» παρεμβάλλεται μετά την εγγραφή Ε 200-203 η ακόλουθη εγγραφή:
                  
                               
                           
                           
                              «E 220-228
                           
                           
                              Διοξείδιο του θείου – θειώδη άλατα
                           
                           
                              200
                           
                           
                              (3)
                           
                           
                               
                           
                        
                               
                           
                           
                               
                           
                           
                              
                                          (3):
                                       
                                       
                                          Τα ανώτατα επίπεδα εκφράζονται ως SO2 και συνδέονται με τη συνολική ποσότητα από όλες τις πηγές· περιεκτικότητα σε SO2 μικρότερη ή ίση προς 10 mg/kg ή 10 mg/l θεωρείται μη υπάρχουσα».
                                       
                                    
                        
            
                  (3)
               
               
                  Στην κατηγορία τροφίμων 14.2.7.3 «Αρωματισμένα κοκτέιλ αμπελοοινικών προϊόντων» παρεμβάλλεται μετά την εγγραφή Ε 200-203 η ακόλουθη εγγραφή:
                  
                               
                           
                           
                              «E 220-228
                           
                           
                              Διοξείδιο του θείου – θειώδη άλατα
                           
                           
                              200
                           
                           
                              (3)
                           
                           
                               
                           
                        
                               
                           
                           
                               
                           
                           
                              
                                          (3):
                                       
                                       
                                          Τα ανώτατα επίπεδα εκφράζονται ως SO2 και συνδέονται με τη συνολική ποσότητα από όλες τις πηγές· περιεκτικότητα σε SO2 μικρότερη ή ίση προς 10 mg/kg ή 10 mg/l θεωρείται μη υπάρχουσα».